TSR จัดกิจกรรมมอบเครื่องกรองน้ำพร้อมมอบทุนการศึกษาจำนวนมาก
TSR จัดกิจกรรม CSR ตามโครงการ “เครื่องกรองน้ำเซฟ มอบระบบน้ำดื่มเพื่อสุขภาพที่ดีของชุมชน” ให้แก่โรงเรียนไตรรัตน์วิทยาคาร พร้อมมอบทุนการศึกษาเพื่อถวายเป็นพระราชกุศลแด่พระบาทสมเด็จพระปรมินทรมหาภูมิพล อดุลยเดช รัชกาลที่ 9
2 ม.ค. 2560


นายเอกรัตน์ แจ้งอยู่ (แถวยืนที่ 4 จากขวา) ประธานเจ้าหน้าที่บริหาร , นายวิรัช วงศ์นิรันดร์ (ที่3 จากขวา) กรรมการผู้จัดการ บริษัท เธียรสุรัตน์ จำกัด (มหาชน) หรือ TSR ถ่ายภาพร่วมกับ ข้าราชการ นักเรียน ตัวแทนสื่อมวลชน และผู้แทนชุมชนในพื้นที่ตำบลหนองสาหร่าย อ.ปากช่อง ในกิจกรรม CSR ตามโครงการ “เครื่องกรองน้ำเซฟ มอบระบบน้ำดื่มเพื่อสุขภาพที่ดีของชุมชน” ให้แก่โรงเรียนไตรรัตน์วิทยาคาร ซึ่งเป็นโรงเรียนที่ขาดแคลนแหล่งน้ำสำหรับอุปโภคบริโภคที่สะอาดและถูกหลักอนามัย พร้อมจัดกิจกรรมมอบทุนการศึกษาเพื่อถวายเป็นพระราชกุศลแด่พระบาทสมเด็จพระปรมินทรมหาภูมิพล อดุลยเดช รัชกาลที่ 9 ณ โรงเรียนไตรรัตน์ วิทยาคาร อ.ปากช่อง จ.นครราชสีมา เมื่อเร็ว ๆ นี้